唐玄宗

**唐玄宗至道大聖大明孝皇帝**諱**隆基**，**李**氏，自先天元年至天寶十五年立，因安史之亂而禪位。其居位最久，亦最盛之時，號曰「開元盛世」。上乃太宗重孫，睿宗第三子，故又號**李三郎**。母竇德妃。

## 紀
唐垂拱元年八月，上生於東都洛陽。性英果，知音律，儀雄俊麗。初封**楚王**，後改封**臨淄王**，歷衛尉少卿、潞州別駕。唐隆元年六月庚子申時，隆基與太平公主共謀唐隆之變，誅韋后黨羽。先天元年，睿宗禪位於太子，隆基於太極宮嗣位。初在位時，政事甚有為。嘗撥亂，用姚崇、宋璟等賢相，勵精圖治，遂創唐之盛世，史謂開元盛世。後期則怠國政，寵信奸相李林甫、楊國忠。又寵楊貴妃。復失政和，用安祿山等胡人，欲以定唐室之邊。天寶年間，安祿山作亂，鏖戰八年，史稱安史之亂，玄宗西狩。天寶十五年太子亨立，尊玄宗為上皇。是為唐中衰之兆。

寶應元年崩於神龍殿，年七十八，葬金粟山，名曰泰陵。廟號**玄宗**，諡曰**至道大聖大明孝皇帝**。

清為避康熙帝之名諱，稱之曰唐明皇，又尊號曰開元聖文神武皇帝。

## 為政
### 政治
上即位，先用姚崇、宋璟為相，其後又以張嘉貞、張說、李元紘、杜邏、韓休、張九齡為相。姚崇等各有所長，又皆忠於朝政。且玄宗於此時亦能虛懷諫議，是故治平興盛。玄宗用張九齡之議，定官吏遷調之法。又嘗革新科舉。開元三年，玄宗為整飭官吏，下詔曰：「官不濫昇，乃不虛授，惟名與器，不可以假人。」開元四年，詔新舉之縣令入大明宮宣政殿，由帝親策，考縣令可通經國治民之道，竟有二十餘人不入第，且令就職，又四十五人被廢，「放歸學問」。同時，又下《整飭吏治詔》，每歲十月委諸道按察使於刺史、縣令政考，分為上、中、殿三等，以次第定為優劣，為改轉昇降之據。

### 軍事
開元十一年，玄宗改府兵制為募兵制。又頒《練兵詔》，命西北軍鎮益兵，精加訓練。同時，以太僕卿王毛仲為內外閒廄使，力主軍馬之供。又以軍糧之缺，玄宗命多屯軍田。上改兵制之，乃復營州，回鶻等亦復受唐之節制。又復安北都護府，唐復得長城以北之地。至開元、天寶間，上置十大節度使，北為平盧、范陽、河東、朔方、隴右、河西、安西四鎮、北庭伊西八節度使，加劍南、嶺南共為十鎮，始定軍區。節度使受命時賜雙旌雙節，得事專殺，行則建節，府樹六纛，威儀極盛。節度使集軍、民、財政於一身，又常以一人兼統二三鎮，多者達四鎮，威權之重，過於魏、晉之持節都督，時稱節鎮。於是外重內輕，至天寶末為安史之亂。

### 食貨
命檢田括戶，以增官稅所得，使佔地、隱匿無以行。時豪強多占農田，謂之「籍外之田」，又以逃戶為「私屬」，故豪強多逃國稅。先天元年至開元十三年間，檢田括戶收以實效。以宇文融為覆田勸農使，置十道勸農使、勸農判官，分巡行檢隱地者。凡檢出之地悉沒，農得以耕之。農戶凡隱之不報者，亦錄於冊。如是歲增之客錢，則百萬之多。計政遂興。

### 文化
開元二年，敕減天下僧、尼之數。天下還俗者，遂至一萬二千人之多。又詔命，禁再創新寺，禁鑄佛像，禁寫佛經。禁官吏與僧尼之交，是以佛於玄宗時不得興。上之於文學，甚重編修。開元三年，約褚無量、馬懷素等，論史館經籍之事，以內府為太宗、高宗時所遺舊書，常令人修治，有所殘缺，未加補輯，篇卷錯亂，難以檢閱，遂令褚無量、馬懷素率學者整修之。開元七年，上命馬懷素、元行沖、吳兢、韋述等二十餘人於秘閣編校，數年乃成《群書四部錄》二百卷。又專設書院等為藏書閣，開元十年，於東宮麗則殿設麗正書院，明年又創集賢書院，惟藏書、校書。開元遂爲有唐藏書最盛之時。其數達三千六十部、五萬一千八百五十二卷。長安、洛陽各有四部，分甲、乙、丙、丁，列經、史、子、集四庫。史謂「開元文集最備」，所藏者至七萬卷，命集賢院學士張說等四十七人分司典籍。

### 科技
開元五年，上聞一行僧優學，尤精星算，乃徵至京師。以備顧問，特命一行居光太殿，數視之，問以安民之道。一行遂改定《大衍曆》，又测子午之长。

### 外交
唐玄宗時，國力日強，高麗、新羅、百濟、日本、林邑、泥婆羅、驃國、赤土、真臘、室利佛逝、訶陵、天竺、獅子國、大食、波斯等國皆遣使至長安，唐亦遣使至諸國。

## 藝術
### 書法
上工書，尤善八分、章草。所傳之書甚多，以《鶺鴒頌》、《紀泰山銘》、《石臺孝經》等最為有名。

### 樂曲
上好樂理，其好自奏琵琶、羯鼓，善能度曲，作《霓裳羽衣曲》、《小破陣樂》、《春光好》、《秋風高》等百餘曲。又作《色俱騰》、《乞婆娑》、《曜日光》等羯鼓曲名，作羯鼓奏曲數首。

## 詩作
*《喜雨賦》
*《鶺鴒頌并序》
*《答賈曾令》
*《將行釋奠禮令》
*《受禪制》
*《襃魏知古進詩手製》
*《賜魏知古手製》
*《命張說等與兩省侍臣講讀制》
*《授姚元之兵部尚書同三品製》
*《封張暐制》
*《授張說中書令制》
*《大赦制》
*《賞定策功臣制》
*《遣使宣撫諸道製》
*《加封魏知古陸象先制》
*《科屠割刑人骨肉者制》
*《封張說褚無量製》
*《幸東都制》
*《封突厥可汗夫人呂氏孫氏製》
*《加宋王成器等三公制》
*《加劉幽求實封制》
*《加宋王成器開府儀同三司製》
*《授解琬朔方道後軍大總管張知運副大總管制》
*《舉堪充將帥制》
*《答張說進上黨舊宮述聖頌制》
*《斥李嶠制》
*《授盧懷慎同平章事制》
*《授陸象先益州大都督府長史制》
*《封葉法善越國公制》
*《授崔璩張毖朝散大夫制》
*《黜陟內外官制》
*《授王晙朔方道行軍總管制》
*《封郭虔瓘郭知運制》
*《梅亭》
*《憶梅妃》

## 宗室
### 祖輩
*祖：唐高宗
*祖母：則天順聖皇后

### 父母
*父：唐睿宗
*母：竇德妃

### 后妃子女
#### 皇后
*王皇后
*武惠妃，初封婕妤，贈貞順皇后
**九子：夏悼王李一
**十五子：懷哀王李敏
**十八子：壽王李瑁
**二十一子：盛王李琦
**女：上仙公主
**女：咸宜公主，下嫁楊洄，又嫁崔嵩
**二十一女：太華公主，下嫁楊錡
*楊貴嬪，贈元獻皇后，肅宗生母
**三子：唐肅宗
**八女：齊國公主，先封興信公主，又封寧親公主，下嫁張垍，又嫁裴潁，末嫁楊敷

#### 嬪妃
*董貴妃，原為良娣
*楊淑妃，諱真一，原為良娣，開元中出家，天寶八年薨
*武賢妃，原為良媛
*楊貴妃
*趙麗妃
**次子：廢太子李瑛
*劉華妃
**長子：唐奉天帝
**六子：靖恭太子李琬
**十二子：儀王李璲
*錢德妃
**四子：棣王李琰
*盧賢妃，原為美人
**二十三子：信王李瑝
*韋順妃，諱秀

#### 昭儀、婕妤
*林昭儀
**女：宜春公主
*皇甫德儀，追封淑妃
**五子：鄂王李瑤
**次女：臨晉公主，下嫁鄭潛曜
*武賢儀
**二十九子：涼王李璿
**三十子：汴哀王李璥
*郭順儀
**十六子：永王李璘
*郭婉儀
*董芳儀
**女：廣寧公主，下嫁程昌胤，又嫁蘇克貞
*柳婕妤
**二十子：延王李玢
**长女：永穆公主，下嫁王繇
*高婕妤，本為才人，追封婕妤
**十三子：潁王李璬
**女：昌樂公主，下嫁竇鍔

#### 才人
*劉才人
**八子：光王李琚
*閻才人
**二十四子：義王李玼
**女：信成公主，下嫁獨孤明
*陳才人
**二十六子：豐王李珙
*鄭才人
**二十七子：恆王李瑱
*常才人
**女：新平公主，下嫁裴玪，又嫁姜慶初
*張才人
**女：晉國公主，先封為高都公主，下嫁崔惠童
*趙才人
**二十二女：壽光公主，下嫁郭液
*莫才人
*鍾美人
**二十二子：濟王李環
*王美人
**二十五子：陳王李珪
*杜美人
**女：萬春公主，下嫁楊朏，又嫁楊錡
*張美人，諱七娘
*項氏，生一女
*郝氏，父郝洽
*崔氏，崔湜長女
*崔氏，崔湜次女
*鸞兒
*曹野那姬，中亞粟特人
**女：壽安公主，諱蟲娘，下嫁蘇發

### 存疑
#### 嬪妃
梅妃，名江采萍。一曰為虛構之人，或為暗指某妃

#### 女
*普康公主，夭折，疑為唐懿宗女
*樂成公主，第二十三女。與壽光公主並冊封，疑為樂城公主之筆誤
*高陽公主，第二十女，疑為唐太宗之女，或為史官所遺漏

### 其他子女
#### 子
三子肅宗亨

有七子早夭，生母之名諱、名位皆失。
*七子
*十子
*十一子
*十四子
*十七子
*十九子
*二十八子

#### 女
有十四女生母不詳。
*女：常芬公主，下嫁張去奢
*女：孝昌公主
*四女：唐昌公主，下嫁薛銹
*女：靈昌公主
*六女：常山公主，下嫁薛譚，又嫁竇澤
*女：萬安公主，天寶年間出家為道
*女：懷思公主，號登真
*女：新昌公主，下嫁蕭衡
*女：衛國公主，先封為建平公主，下嫁豆盧建，又嫁楊說
*女：真陽公主，下嫁源清，又嫁蘇震
*女：楚國公主，先封為壽春公主，下嫁吳澄江
*女：永寧公主，下嫁裴齊丘
*女：宋國公主，先封為平昌公主，下嫁溫西華，又嫁楊徽
*二十三女：樂城公主，下嫁薛履謙